# ITIL

### от Уикипедия, свободната енциклопедия

ITIL (на англ. IT Infrastructure Library) е библиотека за инфраструктурата на информационните технологии (произнася се «айти́л»). ITIL е колекция от специализирани методологически принципи, синтезирани от най-добрите практики, с цел да се оптимизират процесите за ИТ услуги.

ITIL е разработен в края на 80-те години от английския Център за Правителствена Търговия за оптимизация на ИТ услугите в публичната администрация на Обединеното Кралство. Понастоящем поредицата се издава от британската правителствена агенция Office of Government Commerce и формално принадлежи на кралския дом на Англия, в частност - на сегашната кралица. Използвана от стотици организации по цял свят, ITIL философията се разраства благодарение на насоките и принципите описани в ITIL-книгите, базирани на най-добрата практика на частната индустрия и публичната администрация. ITIL услугите включват обучение, сертификация, консултиране, софтуер и имплементация.

ITIL е набор от правила, независими от производителите, които описват един систематичен подход за въвеждане, изпълнение и управление на ИТ и техните услуги. ITIL дефинира процеси, функции, роли, отговорности и градивни елементи. Те формират базата за ефективно и ефикасно използване на ИТ.

ITIL съдържа серия от книги даващи препоръки за осигуряването на качествени ИТ услуги, както и необходимите средства за тяхната поддъжка. ITIL е разработен заради нарастващата зависимост на организациите от ИТ и включва в себе си най-добрата практика за ИТ Управление на Услугите.

Принципът, които стои в основата на разработването на ITIL е осъзнаването, че организациите стават все по-зависими от ИТ за постигането на собствените си корпоративни и бизнес нужди. Това предопределя по-големите изисквания за високо качество на предлаганите ИТ Услуги.

Исползваният в библиотеката процесен подход напълно съответства на стандартите на ISO 9000. Подходът акцентира вниманието на предприятието върху постигането на поставените цели и на ресурсите, необходими за постигането им. Той е изключително полезен за измерването и управлението на дейността на предприятието, което всъщност го прави толкова популярен.

Понастоящем на основата на ITIL е разработен британския стандарт BSI 15 000, който на практика без промяна е преминал в международния стандарт под името ISO 20 000.

## [редактиране] Структура на ITIL

Текущата редакция на ITIL включва седем книги:

- Поддръжка на услугите (на английски: Service Support)
- Доставка на услугите (на английски: Service Delivery)
- Планиране на внедряването на управлението на услугите (на английски: Planning to Implement Service Management)
- Управление на приложенията (на английски: Application Management)
- Управление на инфраструктурата на информационно-комуникационните технологии (на английски: ICT Infrastructure Management)
- Управление на сигурността (на английски: Security Management)
- Бизнес-перспектива (на английски: The Business Perspective)

както и «допълнителната» книга — «Управление на конфигурациите» (на английски: Software Asset Management).

Най-известната част от ITIL са десетте базови процеса, обеспечаващи поддръжката и предоставянето на ИТ услуги - IT Service Management или ITSM:

- Процес на управление на инцидентите
- Процес на управление на проблемите
- Процес на управление на конфигурациите
- Процес на управление на промените
- Процес на управление на връзките
- Процес на управление на нивото на услугите
- Процес на управление на капацитетите
- Процес на управление на наличностите
- Процес на управление на непрекъснатостта
- Процес на управление на финансите

Освен това, в структурата на процесите ITSM важна роля играе структурата за поддръжка на потребителите - Service Desk.

## [редактиране] Външни връзки

- Сайт Office of Government Commerce
- Сайт ITIL
- %2000:00:00-25.html Базова статия за ITIL на сайт www.itsmportal.ru
- %2000:00:00-18printable.html Таблица с основните термини от ITIL и техните руски аналози

Взето от „http://bg.wikipedia.org../../../i/t/i/ITIL_cd6f.html“.

Категории: Стандарти | Информационни технологии

##### Views

- Статия
- Беседа
- Текуща версия

##### Търсене

##### На други езици

- Dansk
- Deutsch
- English
- Español
- Français
- Lietuvių
- Nederlands
- 日本語
- Polski
- Português
- Русский
- Slovenčina
- Svenska
- 中文